කඩින්කඩ ඇතිවන වර්ෂාවත් සමග සතියකදී ඩෙංගු රෝගීන් 2000 කට වැඩි සංඛ්‍යාවක් වාර්තාවන බව ජාතික ඩෙංගු මර්දන ඒකකය පවසනවා.එහි ප්‍රජා වෛද්‍ය විශේෂඥ ප්‍රසිලා සමරවීර හිරු ප්‍රවෘත්ති අංශය කළ විමසීමකදී කියා සිටියේ වැසි සහිත කාලගුණ තත්ත්වය වර්ධනය වීමත් සමග ඉදිරියේදී තවදුරටත් ඩෙංගු රෝගය වසංගත තත්ත්වයක් ලෙස පැතිර යාමේ අවදානමක් පවතින බවයි.මේ අතර ඉදිරි සතිය තුළ නිරිතදිග මෝසම සක්‍රියවීම හේතුවෙන් වැසි සහිත කාලගුණ තත්ත්වයේ වැඩිවීමක් අපේක්ෂා කරන බව කාලගුණ විද්‍යා දෙපාර්තමේන්තුව පවසනවා.